ඵලදායිතාව වැඩිදියුණු කිරීම සඳහා ඉහළ සාධණීය පියවර ගෙන තිබීම හේතුවෙන් ලෝකයේ සෙසු රටවලට සාපේක්ෂව තරගකාරීත්වය අතින් වාසි ළඟාකර ගැනීමට ශ්‍රී ලංකාව සමත්ව තිබෙන බව ජාත්‍යන්තර මූල්‍ය සහයෝඟීතාවය පිළිබඳ ජ්‍යෙෂ්ඨ ඇමැති සහ මුදල් හා ක්‍රම සම්පාදන නියෝජ්‍ය ඇමැති ආචාර්ය සරත් අමුණුගම මහතා පවසයි.බටහිර රටවල් හා සංසන්ඳනය කරන කළ දකුණු ආසියානු කලාපයට අයත් ශ්‍රී ලංකාව ඉදිරියෙන් සිටින බව පවසන ඒ මහතා මේ හේතුවෙන් සෘජු විදේශ ආයෝජන ආකර්ශනය කර ගැනීමට හැකිව තිබෙන බවද අපනයන වෙළෙඳාමේ දී වාසි සහගත තත්ත්වයක් නිර්මාණය වී තිබෙන බවද කියා සිටී.ඇමැතිවරයා මේ බව සඳහන් කළේ කොළඹ දී ආරම්භ වූ ජාතික ඵලදායීතා ආයතනයන්හි ප්‍රධානීන්ගේ වාර්ෂික සමුළුවේ 55වැනි සැසිවාරයට එක්වෙමිනි.